നോക്കി നില്ക്കാതെ ഷെയറിട് ..പോലീസു വന്നാലോ ..?അത് ഞാന് നോക്കിക്കോളാം...ലോഡായി നിന്ന ടിപ്പര് ഡ്രൈവര് ഓപ്പറേഷന് ആസ്പില് കുടുങ്ങി! നോക്കി നില്ക്കാതെ ഷെയറിടുന്നുണ്ടോ?പാലാ ബിവറേജിന് സമീപം റോഡരുകില് പ്ലാസ്റ്റിക് ഗ്ലാസ്സുകളും വെള്ളവുമായി പരസ്യമായി രണ്ടെണ്ണം വീശി നില്ക്കുന്നതിനിടെ അടുത്തു വന്നു നിന്ന ചെറുപ്പക്കാരനോടായിരുന്നൂ ടിപ്പര് ലോറി ഡ്രൈവറുടെ ചോദ്യം. ഇളം നീല ഷര്ട്ടും, കറുപ്പു ജീന്സും വള്ളിച്ചെരിപ്പുമിട്ട ചെറുപ്പക്കാരനൊപ്പം കരീനീല ടീ ഷര്ട്ടും പാന്്റും ഷൂവും ധരിച്ച മറ്റൊരാളുമുണ്ടായിരുന്നു. ഷെയര് ഇട്ടാല് രണ്ടു പേര്ക്കും, എന്്റെ കൂടെ കൂടാം. ഇതു കഴിഞ്ഞ് നമുക്കൊരു ചെറുതുകൂടി വാങ്ങാം വീണ്ടും ടിപ്പര് ലോറി ഡ്രൈവറുടെ പ്രലോഭനം. പോലീസെങ്ങാന് വന്നാലോ? നീല ഷര്ട്ടുകാരന് ആധി. ഇവിടെ ഒരുത്തനും വരില്ല, ധൈര്യമായിരിക്ക്, ഞാനല്ലേ പറയുന്നത് ടിപ്പറ്കാരന് ഇതു പറഞ്ഞു വാ മുറുക്കും മുമ്ബ് ഈ ചെറുപ്പക്കാരുടെ പിടിയിലായി !!! ഇളം നീല ഷര്ട്ടുകാരന് പാലാ സ്റ്റേഷന് ഇന്സ്പെക്ടര് കെ.പി. ടോംസണ് കരിനീല ടീ ഷര്ട്ടുകാരന് എസ്. ഐ. എം.ഡി. അഭിലാഷും ! വേഷം മാറിയെത്തിയ പോലീസ് സംഘത്തിന്്റെ പിടിയിലായത് തൊടുപുഴക്കാരനായ ടിപ്പര് ലോറി ഡ്രൈവര്. സാമൂഹ്യ വിരുദ്ധരെ പിടികൂടാന് പാലാ ഡിവൈ.എസ്.പി. കെ.ബി. പ്രഫുല്ലചന്ദ്രന്്റെ നേതൃത്വത്തില് നടത്തുന്ന ഓപ്പറേഷന് ആസ്പ്ആന്്റീ സോഷ്യല് പേഴ്സണ്സ് ന്്റെ ഭാഗമായാണ് എസ്. എച്ച്. ഒ. ടോംസണും, എസ്. ഐ. അഭിലാഷും സ്കാഡംഗങ്ങളായ ഷെറിന്, അരുണ് ചന്ദ്, ശ്യാം, രഞ്ജിത്ത് എന്നിവരും മഫ്തിയില് നഗരത്തിലിറങ്ങിയത്. ഓപ്പറേഷന് ആസ്പില് ആദ്യം കുടുങ്ങിയത് ഈ ടിപ്പര് ഡ്രൈവറാണ്. ഇയാള്ക്കെതിരെ പെറ്റിക്കേസ്സെടുത്തു. പാലാ നഗരത്തിലും പരിസര പ്രദേശങ്ങളിലും അലഞ്ഞു തിരിയുന്ന സാമൂഹ്യ വിരുദ്ധരേയും യാത്രക്കാര്ക്കും വ്യാപാരികള്ക്കും നഗരവാസികള്ക്കും ശല്യമാകുന്ന മദ്യപാനികളെയും പിടിക്കുന്നതിനാണ് പ്രധാനമായും ഓപ്പറേഷന് ആസ്പ് ആന്്റി സോഷ്യല് പേഴ്സണ്സ് മായി പാലാ പോലീസ് രംഗത്തിറങ്ങിയത്. നഗരത്തിന്്റെ വിവിധ ഭാഗങ്ങളിലും ബസ്സ്റ്റാന്ഡുകളിലും തമ്മില് തല്ലും മദ്യപാനവും പതിവാക്കുന്ന സാമൂഹ്യ വിരുദ്ധര് പോലീസ് വണ്ടി കണ്ടാല് ഓടിയൊളിക്കും. പോലീസ് പോകുമ്ബോള് പിന്നെയും ശല്യമായി പ്രത്യക്ഷപ്പെടും. ഇതു മനസ്സിലാക്കി പാലാ പോലീസ് തുടക്കമിട്ട ഓപ്പറേഷന് ആസ്പി നെ നയിക്കുന്നത് എസ്. എച്ച്. ഒ .കെ .പി . ടോംസണാണ്. നഗരത്തിലെ ബസ് സ്റ്റാന്ഡുകളിലും, ബീവറേജ് വില്പ്പന കേന്ദ്ര പരിസരങ്ങളിലും, സാമൂഹ്യ വിരുദ്ധരുടെയും മദ്യപാനികളുടെയും വിഹാരകേന്ദ്രങ്ങളാണ് . ടൗണ് ബസ് സ്റ്റാന്ഡിലും പരിസരത്തും ഇവര് തമ്മിലുള്ള വാക്കേറ്റവും കയ്യാങ്കളിയും അസഭ്യവര്ഷവും പതിവായിരുന്നു. അതു കൊണ്ടാണ് നഗരത്തിലെ തിരക്കേറിയ പ്രദേശങ്ങളില് മഫ്തിയില് റോന്തു ചുറ്റാന് ഓപ്പറേഷന് ആസ്പ് ടീം തീരുമാനിച്ചത്. ഓപ്പറേഷന്്റെ ആദ്യ ദിനത്തില് ബസ് സ്റ്റാന്ഡുകള്, ബീവറേജ് ഔട്ട്ലെറ്റുകള്, സിവില് സ്റ്റേഷന്, ജനറല് ആശുപത്രി, ബസ് സ്റ്റോപ്പുകള്, കെ.എസ്.ആര്.ടി.സി സ്റ്റാന്ഡ്, മെയിന് റോഡ്, മാര്ക്കറ്റ് ഭാഗം എന്നിവടങ്ങളിലാണ് പോലീസ് സംഘം വേഷം മാറി നിരീക്ഷണം നടത്തിയത്. ഇതിനു പുറമേ പൈക, പന്ത്രണ്ടാം മൈല്, മുരിക്കുമ്ബുഴ, പ്രവിത്താനം, പയപ്പാര്, അന്തീനാട് , ഭരണങ്ങാനം, വലവൂര് , ഉള്ളനാട്, നെച്ചിപ്പൂഴൂര്, മുത്തോലി, അരുണാപുരം, കൊഴുവനാല്, മീനച്ചില്, മേഖലകളിലും വരും ദിവസങ്ങളില് ഓപ്പറേഷന് ആസ്പ് സംഘം തുടര് പരിശോധനകള് നടത്തും.